Tietojen kielto-oikeusCurrently selected
Palvelun/hoidon turvallinen toteuttaminen edellyttää, että asiakasta/potilasta hoitavalla henkilökunnalla on tarpeelliset tiedot asiakkaan/potilaan tiedoista, terveydentilasta ja tutkimustuloksista. Potilas voi tarvita hoitoa myös muualla kuin kotipaikkakunnalla ja on hyödyllistä, jos hoitotiedot ovat käytettävissä kaikilla hoitoon osallistuvilla. Suostumuksilla ja kielloilla vaikutetaan siihen, miten ja missä tiedot ovat hyödynnettävissä, kun tarvitaan hoitoa.
Lapin sairaanhoitopiirin yhteisen potilastietorekisterin käyttöön ei vaadita suostumustasi, vaan potilastietojärjestelmässä olevat tietosi ovat jokaisen hoitoon osallistuvan toimintayksikön käytettävissä informoinnin saatuasi. Potilastietosi ovat salassa pidettäviä ja niiden käsittelyä valvotaan säännöllisesti. Käyttöoikeudet potilastietoihisi on rajattu työntekijän työtehtävien perusteella. Potilastietojasi saavat käsitellä hoitoosi tai siihen liittyviin tehtäviin osallistuvat henkilöt vain hoitosi vaatimassa laajuudessa.
Voit itse tehdä potilastietojesi käyttöä koskevia kieltoja Omakanta -palvelun kautta tai terveydenhuollon toimintayksikössä. Kiellon voi peruuttaa Omakanta -palvelun kautta tai terveydenhuollon toimintayksikössä. Kielloista ja peruutuksista tehdään potilasasiakirjamerkinnät.
Päivitetty: 14.2.2019 13:36